**Beretning for Dansk Aktionærforening lokalforening Nordsjælland 2024-2025**

I sæsonen 2024-2025 har vi nedprioriteret de traditionelle medlemsmøder til 3 – mod normalt 4. Til gengæld har vi prioriteret opstart af nye aktieklubber og undervisning i aktiestrategi.

Opstart af aktieklubber fulgte efter sidste års opstartsmøde i januar, og der er /vil blive opstartet flg. **nye aktieklubber**:

* Onsdags aktieklub i Birkerød
Klubben er åben for alle og mødes første onsdag hver måned. Tovholder: Anders Nørskov
* Aktieklub i Hillerød
Klubben mødes den anden tirsdag hver måned og er pt lukket for nye medlemmer, men der er en venteliste. Tovholder: Peter Welling Hansen
* Shipping Klubben
Klubben mødes den anden torsdag hver måned. Er forsøgt som hybridklub med fysisk og digital deltagelse. Ikke nogen succes, og nu kun åben for fysisk deltagelse. Tovholdere: Steen Hartvig og Anders Nørskov
* Global-Klubben
Klubben mødes ca hver anden måned. Tovholder: Steen Martiny
* Digitalklubben
Klub under opstart. Klubben vil afholde alle møder digitalt. Tovholdere: Poul Michael Jensen og Ulrik
* Aktieklub i Frederiksværk
Under opstart

Udover disse 6 nye aktieklubber, er der de eksisterende klubber: Tirsdagsaktieklubben i Birkerød (åben klub), Helsinge klubben med fokus på teknisk analyse ved hjælp af programmet Vikingen (åben klub) og den lukkede klub i Hillerød området.

Sammen med CBS lektor Niels Stub er der afholdt **kurser i aktiestrategi**. Hvert kursus løber over 4 aftener med ca 2 ugers mellemrum. Ved afslutning af kurserne går deltagerne hjem med personlige og skræddersyede strategier. Al forskning viser, at de investorer, som har en strategi (og følger den), får væsentligt bedre afkast end de investorer, som ikke har en strategi. Der er afholdt 4 kurser med fysisk tilstedeværelse og 1 kursus, hvor deltagelsen er digital, er under afvikling. Kurserne har fået meget fine tilbagemeldinger fra de 70 deltagere på de 4 afsluttede kurser. Det er planen, at der skal afholdes særlige foredrag med forret for aktiestrategi-kursisterne.

De 3 medlemsmøder har omfattet den traditionelle **Nytårkur med Peter Jeppesen fra aktier-og-investering** med ca 60 deltagere, **digitalt virksomhedsbesøg med Cel-Sci** (amerikansk biotekfirma med immunterapi mod hoved- og halskræft) (mødet blev afholdt på engelsk) samt **Furesø Kapitalforvaltning**, som har fokus på såkaldte globale kvalitetsaktier. Mødet med Cel-Sci er det første digitale virksomhedsbesøg i aktionærforeningen, og de gode erfaringer betyder, at vi vil udforske denne mulighed.
**En stille bøn: Lad være med at vente med tilmelding til allersidste øjeblik, I risikerer, at gode foredragsholdere trækker sig på grund af for lille interesse!!!**

Endelig skal der igen i år lyde en opfordring til alle medlemmer om at overveje at blive ildsjæle og yde en frivillig indsats i bestyrelsen i Nordsjælland, i aktieklubberne og i Dansk Aktionærforenings General Forsamlings Udvalg (GFU). Medlemmerne af GFU skriver indlæg, som de holder på generalforsamlinger i børsnoterede selskaber.
Hvis du er interesseret i at blive ildsjæl eller gerne vil høre mere om mulighederne, kan du kontakte Anders Nørskov (2213 1959 eller anders.norskov123@gmail.com for mere information.